রজার হার্পার
রজার অ্যান্ড্রু হার্পার (ইংরেজি: Roger Harper; জন্ম: ১৭ মার্চ, ১৯৬৩) গায়ানার জর্জটাউন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। বর্তমানে তিনি কোচের দায়িত্ব পালন করছেন। ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিক ক্রিকেট খেলেছেন। রজার হার্পার অল-রাউন্ডার হিসেবেই দলে ভূমিকা রেখেছেন। ডানহাতে ব্যাট করার পাশাপাশি ডানহাতে অফ ব্রেক বোলিং করতেন তিনি। ১৯৮৩ থেকে ১৯৯৬ পর্যন্ত সর্বমোট ১৩ বছর আন্তর্জাতিক ক্রিকেট অঙ্গনে আধিপত্য বিস্তার করেছেন। পরবর্তীকালে তাকে অবিশ্বাস্য ফিল্ডার হিসেবে আখ্যায়িত করা হয়েছিল।